**ROMÂNIA (nu produce efecte juridice)\*  
JUDEȚUL MUREȘ  
CONSILIUL LOCAL AL MUNCIPIULUI TÂRGU MUREȘ**

**DIRECȚIA DE ASISTENȚĂ SOCIALĂ TÂRGU MUREȘ**

**Nr. 40.768/7.057DAS/15.06.2023**

**Inițiator**

**PRIMAR,**

**SOÓS ZOLTÁN**

**REFERAT DE APROBARE**

**pentru modificarea anexei nr. 3 a HCL nr. 194/27.06.2019 privind aprobarea metodologiei de acordare a serviciilor de îngrijire la domiciliu pentru persoanele vârstnice, reactualizarea tipurilor de servicii sociale de îngrijire la domiciliu pentru persoanele vârstnice și tarifele acestora aprobate prin HCL nr. 60/2003 și HCL nr. 199/2001**

Direcția de Asistență Socială Târgu Mureș, instituție publică cu personalitate juridică, subordonată Consiliului local al municipiului Târgu Mureș este acreditată ca furnizor de servicii sociale, în cadrul căreia funcționează serviciul social Compartimentul asistență persoane vârstnice, cod serviciu social 8810 ID-I, licențiat conform prevederilor legale – licența seria LF nr. 0010581.

Beneficiarii serviciului social Compartimentul asistență persoane vârstnice sunt persoane vârstnice care au împlinit vârsta legală de pensionare și pentru care s-a stabilit un anumit grad de dependență conform HG nr. 886/2000 pentru aprobarea Grilei naționale de evaluare a nevoilor persoanelor vârstnice, modificată prin HG nr. 259/2023.

Luând în considerare modificările legislative apărute în domeniu în anul 2022, și anume:

* HG nr. 426/2020 modificată prin HG nr. 1253/2022 pentru modificarea Hotărârii Guvernului nr. 426/2020 privind aprobarea standardelor de cost pentru serviciile sociale;
* art. IX din OUG nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, conform cărora, prin derogare de la prevederile art. 1 alin. (2) din Ordonanța de urgență a Guvernului nr. 6/2009 privind instituirea indemnizației sociale pentru pensionari, aprobată prin Legea nr. 196/2009, cu modificările şi completările ulterioare, începând cu data de 1 ianuarie 2023, indemnizația socială pentru pensionari este de 1.125 lei;

Ținând cont de prevederile:

* art. 97 alin. 1 și art. 102 alin. 1 din Legea nr. 292/2011 privind asistența socială, cu modificările și completările ulterioare;
* art. 9 și art. 10 din Legea nr. 17/2000 privind asistența socială a persoanelor vârstnice, cu modificările și completările ulterioare;
* HG nr. 886/2000 pentru aprobarea Grilei naționale de evaluare a nevoilor persoanelor vârstnice, modificată prin HG nr. 259/2023;

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ **,** cu modificările și completările ulterioare

Supunem spre dezbatere și aprobare Consiliului Local Municipal Târgu Mureș proiectul de hotărâre pentru modificarea anexei nr. 3 a HCL nr. 194/27.06.2019 privind aprobarea metodologiei de acordare a serviciilor de îngrijire la domiciliu pentru persoanele vârstnice, reactualizarea tipurilor de servicii sociale de îngrijire la domiciliu pentru persoanele vârstnice și tarifele acestora aprobate prin HCL nr. 60/2003 și HCL nr. 199/2001.

**Director Executiv,**

**Andreia Moraru**

**ROMÂNIA Proiect**

**JUDEȚUL MUREȘ (nu produce efecte juridice)\***

**CONSILIUL LOCAL AL MUNICIPIULUI**

**TÂRGU MUREȘ**

**Inițiator**

**PRIMAR,**

**SOÓS ZOLTÁN**

**HOTĂRÂREA nr.\_\_\_\_**

**din \_\_\_\_\_\_\_\_\_\_\_2023**

**pentru modificarea anexei nr. 3 a HCL nr. 194/27.06.2019 privind aprobarea metodologiei de acordare a serviciilor de îngrijire la domiciliu pentru persoanele vârstnice, reactualizarea tipurilor de servicii sociale de îngrijire la domiciliu pentru persoanele vârstnice și tarifele acestora aprobate prin HCL nr. 60/2003 și HCL nr. 199/2001**

***Consiliul Local al Municipiului Târgu Mureș, întrunit în ședință ordinară de lucru,***

**Având în vedere:**

1. Referatul de aprobare nr. 40.768/7.057DAS/15.06.2023 inițiat de Primar prin Direcția de Asistență Socială Târgu Mureș pentru modificarea anexei nr. 3 a HCL nr. 194/27.06.2019 privind aprobarea metodologiei de acordare a serviciilor de îngrijire la domiciliu pentru persoanele vârstnice, reactualizarea tipurilor de servicii sociale de îngrijire la domiciliu pentru persoanele vârstnice și tarifele acestora aprobate prin HCL nr. 60/2003 și HCL nr. 199/2001;
2. Raportul de specialitate nr. ……………….... al Direcției juridice contencios administrativ și administrație publică locală;
3. Raportul de specialitate nr. ……………….... al Direcției Economice;
4. Raportul Comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* art. 97 alin. 1 și art. 102 alin. 1 din Legea nr. 292/2011 privind asistența socială, cu modificările și completările ulterioare;
* art. 9 și art. 10 din Legea nr. 17/2000 privind asistența socială a persoanelor vârstnice, cu modificările și completările ulterioare;
* anexa nr. 3 din HG nr. 426/2020 privind aprobarea standardelor de cost pentru serviciile sociale modificată prin HG nr. 1253/2022 pentru modificarea Hotărârii Guvernului nr. 426/2020 privind aprobarea standardelor de cost pentru serviciile sociale;
* HG nr. 886/2000 pentru aprobarea Grilei naționale de evaluare a nevoilor persoanelor vârstnice, modificată prin HG nr. 259/2023;
* art. IX din OUG nr. 168/2022 privind unele măsuri fiscal-bugetare, prorogarea unor termene, precum și pentru modificarea şi completarea unor acte normative;

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare

* Art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare;
* art. 129 alin. (1), alin. (2) lit. „d” și alin. 7 lit. „b”, art. 196 alin. (1) lit. „a”, art. 243 alin. (1) lit. „a” și ale art. 139 din OUG nr. 57/2019 privind Codul administrativ,

**HOTĂRĂȘTE**:

**Art. I** Se aprobă modificarea anexei nr. 3 a HCL nr. 194/27.06.2019 privind aprobarea metodologiei de acordare a serviciilor de îngrijire la domiciliu pentru persoanele vârstnice, reactualizarea tipurilor de servicii sociale de îngrijire la domiciliu pentru persoanele vârstnice și tarifele acestora aprobate prin HCL nr. 60/2003 și HCL nr. 199/2001**,** conform anexei care face parte integrantă din prezenta hotărâre.

**Art. II** Celelalte prevederi ale HCL nr. 194/27.06.2019 rămân neschimbate.

**Art. III** Cu aducere la îndeplinire a prevederilor prezentei hotărâri se încredințează Direcția de Asistență Socială Târgu Mureș.

**Art. IV** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul Administrativ și ale art. 3 alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. V** Prezenta hotărâre se comunică:

* Direcției de Asistență Socială Târgu Mureș;
* Direcției Economice.

**Viză de legalitate,**

**Secretarul General al Municipiului Târgu Mureș,**

**Bordi Kinga**

**Anexa**

**Stabilirea contribuției persoanelor vârstnice care beneficiază de serviciile de îngrijire la domiciliu**

|  |  |  |  |  |  |
| --- | --- | --- | --- | --- | --- |
|  |  |  | **Grad de dependență IA, IB, IC** | **Grad de dependență IIA, IIB, IIC** | **Grad de dependență IIIA, IIIB** |
| Nr. crt. | Nivelul venitului lunar al persoanei/susținător legal | Procent din costul standard al serviciilor | Valoarea contribuției(lei)/lună  (cel puțin 20 ore/săptămână – 36 lei/oră) | Valoarea contribuției(lei)/lună (între 10-20 ore/săptămână – 36 lei/oră) | Valoarea contribuției(lei)/lună  (mai puțin de 10 ore/săptămână – 36 lei/oră) |
| 1. | Persoane vârstnice fără venituri; Persoane vârstnice cu venit minim garantat; Persoane vârstnice cu venituri < 1125 lei\* | 0% | 0 | 0 | 0 |
| 2. | 1125 lei - 1250 lei | 3% | 94 | 70 | 47 |
| 3. | 1251 lei - 1500 lei | 4% | 125 | 94 | 62 |
| 4. | 1501 lei - 1750 lei | 6% | 187 | 140 | 94 |
| 5. | 1751 lei – 2000 lei | 8% | 250 | 187 | 125 |
| 6. | 2001 lei – 2500 lei | 10% | 312 | 234 | 156 |
| 7. | 2501 lei – 3000 lei | 12% | 374 | 281 | 187 |
| 8. | 3001 lei – 3500 lei | 14% | 437 | 328 | 218 |
| 9. | 3501 lei – 4000 lei | 16% | 499 | 374 | 250 |
| 10. | 4001 lei – 4500 lei | 20% | 624 | 468 | 312 |
| 11. | Peste 4501 lei | 25% | 780 | 585 | 390 |
| Costul standard al serviciilor / lună | |  | **3120** | **2340** | **1560** |

**Plata contribuției se face în luna curentă, pentru luna anterioară.**

**Notă:**

**37.440 lei (standard minim pe an grad IA, IB, IC) : 12 luni = 3.120 lei (costul integral al serviciilor pe lună);**

**28.080 lei (standard minim pe an grad IIA, IIB, IIC) : 12 luni = 2.340 lei (costul integral al serviciilor pe lună);**

**18.720 lei (standard minim pe an grad IIIA, IIIB) : 12 luni = 1.560 lei (costul integral al serviciilor pe lună);**

**Exemplu:**

**Pentru tranșa 1125 lei - 1250 lei s-a calculat astfel:**

* **Pentru gradele IA, IB, IC – 3.120 lei (costul integral al serviciilor pe lună) x 3% = 93,6 lei/lună => 94 lei/lună;**
* **Pentru gradele IIA, IIB, IIC – 2.340 lei (costul integral al serviciilor pe lună) x 3% = 70,2 lei/lună => 70 lei/lună;**
* **Pentru gradele IIIA, IIIB – 1.560 lei (costul integral al serviciilor pe lună) x 3% = 46,8 lei/lună => 47 lei/lună.**

\*Conform prevederilor Legii nr. 17/2000, republicată, cu modificările și completările ulterioare, art. 9 alin. 2 “ Serviciile prevăzute la art. 8 alin. (2) lit. a) şi b) şi art. 8^1 alin. (2) lit. a) - c) se asigură fără plata contribuției persoanelor vârstnice care, evaluate potrivit grilei naționale de evaluare a nevoilor persoanelor vârstnice, se încadrează în una dintre următoarele situații:

a) nu au venituri și nici susținători legali;

b) sunt beneficiari ai ajutorului social acordat în baza Legii nr. 416/2001 privind venitul minim garantat, cu modificările şi completările ulterioare, sau realizează venituri al căror cuantum se situează sub nivelul indemnizației sociale pentru pensionari prevăzute de Ordonanța de urgență a Guvernului nr. 6/2009 privind instituirea pensiei sociale minime garantate, aprobată prin Legea nr. 196/2009, cu modificările ulterioare;

c) susținătorii legali ai persoanelor vârstnice prevăzute la lit. b) realizează venituri al căror cuantum se situează sub cuantumurile veniturilor prevăzute la lit. b).